
INFORMARE
Către fermierii de pe raza UAT Comuna Cristești
Primăria Comunei Cristești informează fermierii care își desfășoară activitatea pe raza unității administrativ-teritoriale cu privire la posibilitatea depunerii înștiințărilor privind manifestarea fenomenului de secetă pedologică și/sau calamitatea culturilor agricole, în condițiile Ordinului nr. 97/63/2020, cu modificările și completările ulterioare.
Datele privind rezerva de umiditate au caracter de element tehnic de monitorizare. Stabilirea suprafețelor afectate și a gradului de calamitate se realizează exclusiv prin procedura de constatare și evaluare a pagubelor prevăzută de Ordinul nr. 97/63/2020, cu modificările și completările ulterioare.

Pași care trebuie urmați:
1. Să verificați situația culturilor agricole exploatate și, în cazul în care constatați efecte ce pot fi asociate fenomenului de secetă pedologică ori calamitate a culturilor, să formulați o înștiințare scrisă.
2. Să depuneți înștiințarea la Primăria Comunei Cristești
3. Să depuneți înștiințarea în termenul prevăzut de legislația aplicabilă.
4. Să asigurați accesul reprezentanților desemnați pentru constatarea în teren și să puneți la dispoziție informațiile necesare verificării culturilor și suprafețelor declarate.
5. Să respectați eventualele solicitări ulterioare formulate de comisia competentă în cadrul procedurii de constatare și evaluare a pagubelor.

Persoane care pot depune înștiințarea
Înștiințarea poate fi depusă de fermierii care exploatează terenuri agricole pe raza UAT Comuna Cristești, personal sau prin reprezentant legal/împuternicit, după caz.

